Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 850/11/3304	Nové Mesto nad Váhom, 13.8.2013
EEČ : 2-24-37-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 12.3.2012, spisová značka Pv 850/11/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 01.07.2009 do 11.10.2011 v rodinnom dome XXXXX č. plynomeru 63198350B907, vykonala obvinená XXXXX, nar. XXXXX, nelegálny odber zemného plynu, ktorý bol zistený dňa 11.10.2011 v čase o 16.45 h pracovníkom spoločnosti XXXXX, so sídlom XXXXX, XXXXX, IČO:XXXXX, ktorý vykonal kontrolu a demontáž plynomeru z dôvodu ukončenia zmluvy s odberateľkou plynu, ktorá nadobudla právoplatnosť dňa 30.06.2009, so stavom 260 m3  a pri demontáži na plynomere č. 63198350B907, bol dňa 11.10.2011 zistený stav 669 m3,  čo je rozdiel 409 m3 , ktorý bol odobratý bez zmluvy, pričom týmto konaním vznikla poškodenej spoločnosti XXXXX, so sídlom XXXXX, XXXXX, IČO: XXXXX, celková škoda vo výške 303,07 Eur. 

Uznesením prokurátora Okresnej prokuratúry Nové Mesto nad Váhom zo dňa 12.3.2012, spisová značka Pv 850/11/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
Uznesením prokurátora Okresnej prokuratúry Nové Mesto nad Váhom, sp. zn. Pv 850/11 - 14 zo dňa 12.03.2012, právoplatným dňa 30.03.2012, bolo podľa ustanovenia § 216 ods. 1 Trestného poriadku podmienečne zastavené trestné stíhanie proti obvinenej XXXXX, nar. XXXXX v Trenčíne, (ďalej iba obvinená), pre prečin krádeže podľa § 212 ods. 2 písm. e) Trestného zákona, na skutkovom základe tak, ako je uvedený vo výrokovej časti tohto uznesenia. 
 
Skúšobná doba podmienečného zastavenia trestného stíhania bola prokurátorom podľa ustanovenia § 216 ods. 2 Trestného poriadku stanovená v trvaní 16 mesiacov od právoplatnosti uvedeného uznesenia, pričom sa skončila dňa 30.07.2013.    
 
Bezprostredne po uplynutí skúšobnej doby som v predmetnej trestnej veci vykonal šetrenie za účelom rozhodnutia v zmysle § 217 ods. 1 Trestného poriadku, pričom som zistil, že obvinená v skúšobnej dobe viedla riadny život, nebola súdne trestaná a ani sankcionovaná za priestupky. 
 
Pre potreby ďalšieho rozhodnutia v zmysle § 217 ods. 1 Trestného poriadku, bola zabezpečená správa z Obvodného úradu Nové Mesto nad Váhom, Odboru všeobecnej vnútornej správy, z ktorej vyplýva, že obvinená v evidencii priestupkov do dňa podania správy, t. j. dňa 01.08.2013, nemá žiadny záznam. Na tunajšiu prokuratúru bola dňa 06.08.2013 doručená z Obecného úradu Bzince pod Javorinou správa zo dňa 02.08.2013, z ktorej zhodne vyplýva, že o obvinená nebola v sledovanom období uznaná vinnou z priestupku ani správneho deliktu. Dňa 11.12.2012 bola na tunajšiu prokuratúru doručená spáva z Obvodného oddelenia PZ v Dubnici nad Váhom, z ktorej nevyplýva, že v období od 06.10.2010 do 06.10.2012 bola obvinená uznaná vinnou zo spáchania priestupku, resp. iného správneho deliktu. Do spisu bol napokon zaevidovaný odpis registra trestov zo dňa 12.08.2013, z ktorého vyplýva, že obvinená sa v priebehu skúšobnej doby podmienečného zastavenia trestného stíhania nedopustila ani žiadneho trestného činu. Rovnako uvádzam, že zo správy Obvodného oddelenia PZ Nové Mesto nad Váhom zo dňa 05.08.2013 vyplýva, že obvinená nie je ani aktuálne trestne stíhaná.   

Vzhľadom k tomu, že v uznesení prokurátora sp. zn. Pv 850/11-14 zo dňa 12.03.2012 bolo podľa ustanovenia § 216 ods. 3 Trestného poriadku obvinenej uložené, nahradiť v priebehu skúšobnej doby škodu vo výške 303,07 Eur, bolo vykonané šetrenie aj k tejto povinnosti obvinenej. 
Zo správy poškodenej spoločnosti XXXXX., so sídlom XXXXX, XXXXX XXXXX IČO: XXXXX, vyplýva, že obvinená dňa 20.04.2012 splnila svoju povinnosť a uhradila škodu vo výške 303,07 Eur. 

Vzhľadom na vyššie uvedené skutočnosti konštatujem, že obvinená v priebehu skúšobnej doby viedla riadny život a bola tak splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvinenej. 
 
Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor